# name
Aprenentatge servei a Botànica Farmacèutica

# metadata.dc.description.abstract[].value
En la línia de treball sobre l’aprenentatge servei (APS) desenvolupada pel Grup d’Innovació Docent en Botànica Aplicada a Farmàcia (GIBAF) en els darrers cinc anys, es va dissenyar un nou Projecte d’innovació docent que s’ha dut a terme entre el desembre del 2014 i el juny del 2015. El context ha estat l’assignatura troncal de Botànica Farmacèutica del grau de Farmàcia i ha implicat 150 estudiants de dos grups classe i tots els membres del GIBAF. L’activitat ha format part de l’avaluació continuada acreditativa amb una ponderació del 25 % sobre la nota final.
L’objectiu general ha estat captar l’atenció i la implicació de l’estudiant des del primer dia en l’elaboració de manera col·laborativa d’un projecte comú que tingui una projecció social d’utilitat i servei a la comunitat (nou recurs divulgatiu per al públic en general) més enllà del que pot significar un treball de curs, centrat en el jardí de l’Edifici Històric de la UB.
Els resultats assolits han estat els previstos amb l’elaboració tutoritzada de 128 fitxes botàniques de 128 espècies presents al jardí Ferran Soldevila de l’Edifici Històric de la UB, i que han estat publicades en forma d’eTextBook al Dipòsit Digital. D’altra banda, s’ha confegit en el marc de l’APS el web del jardí amb les fitxes, ubicació, plànol i catàleg, i s’han posat codis QR a 67 exemplars d’espècies diferents. El dia 8 de setembre del 2015es va fer una presentació pública dels resultats, que va ser portada al portal web de la UB.

# metadata.dc.description.sponsorship[].value
Vicerectorat de Política Docent i Lingüística, Programa de Millora i Innovació Docent, Projecte de Innovació Docent 2014PID-UB/054

# metadata.dc.rights[].value
cc-by-nc-sa (c) Simon Pallisé, Joan et al., 2015

# metadata.dc.title[].value
Aprenentatge servei a Botànica Farmacèutica